Հնուց ի վեր Իրանի աշխարհագրական դիրքը կարևոր աշխարհաքաղաքական դերակատարություն է ստեղծել նրա համար: Իրանի տարածքով էր անցնում Մետաքսի պատմական ճանապարհը, որը միացնում էր արևելքի ու արևմուտքի քաղաքակրթությունները: Հին ժամանակներում Իրանի դիրքն ու տարածքը այն օրերին նրան դարձրել էին կարևորագույն հանգրվան արևելք-արևմուտք և հյուսիս-հարավ առևտրային ակտիվությունների ճանապարհին: Ներկայումս նոր Մետաքսի ճանապարհի քարտեզում Իրանը այն երկրներից է, որը արդյունավետ դերակատարություն ունի ասիական ու եվրոպական պետությունների միջև հարաբերությունների ու կապերի զարգացման գործում: Իրանի աշխարհագրական դիրքը ապահովում է դեպի Եվրոպա գնացող ամենակարճ ճանապարհը ապարանքների տարանցման համար: Պարսից Ծոցի միջոցով ազատ ծովերի հասանելիությունը ևս Իրանի առավելություններից մեկն է, որը Կովկասում ու կենտրոնական Ասիայի ցամաքում պարփակված պետությունների համար հնարավոր է դարձնում ազատ ջրերի հասանելիությունը և նրանց կապը համաշխարհային տնտեսության կարևորագույն հատվածի հետ: Աշխարհում Իրանի աշխարհաքաղաքական նշանակությունից և ապագայում տնտեսության մեջ նրա դերակատարությունից բացի, Իրանի տնտեսական ներուժն ու ռեսուրսները այնպիսին են, որ Մաքենզի հաստատությունը իր զեկույցում այսպես է կանխատեսել Իրանի տնտեսության ապագան. «Մենք եկել ենք այն եզրահանգմանը, որ Իրանը ունի ներուժ իր ՀՆԱ-ն մինչև մեկ տրիլոն դոլար մեծացնելու և մինչև 2035թ. 9 մլն նոր աշխատատեղեր ստեղծելու համար»: